ΚΛΙΜΑΤΙΚΗ ΑΛΛΑΓΗ: Μεταβολή βροχών και θερμοκρασιών στην Ελλάδα
Creators: name: Βορριά, Αναστασία Νικολάου
Publisher: name: Aristotle University of Thessaloniki
Year: 2019
Subjects: Κλιματική αλλαγή
Κλιματικοί δείκτες
Μεταβολές βροχόπτωσης και θερμοκρασίας
Climate change
Climate indices
Precipitation and temperature changes

description: Το αντικείμενο μελέτης της παρούσας διπλωματικής εργασίας είναι η μεταβολή των θερμοκρασιών και των βροχοπτώσεων στην περιοχή της Θεσσαλονίκης από το 1970 έως και το 2018. Η μεταβολή αυτή εξετάζεται και αξιολογείται με τη βοήθεια των κλιματικών δεικτών. Οι κλιματικοί δείκτες είναι υπολογιζόμενες παράμετροι οι οποίες αποτελούν χρήσιμα εργαλεία για την περιγραφή της μέσης κατάστασης του κλίματος, αλλά και των μεταβολών αυτού. Από τους 27 κλιματικούς δείκτες που προτείνει ο οργανισμός WMO (World Meteorological Organization) χρησιμοποιήθηκαν οι 18, οκτώ για τη θερμοκρασία και δέκα για τη βροχόπτωση. Η επιλογή αυτή πραγματοποιήθηκε με κριτήρια τα κλιματικά χαρακτηριστικά αλλά και τους παράγοντες τρωτότητας (αυξημένες θερμοκρασίες, ξηρασία) της υπό μελέτη περιοχής. Οι χρονοσειρές που μελετήθηκαν προέρχονται από την παγκόσμια βάση μετεωρολογικών δεδομένων GLOBALSOD (Global Surface Summary of Day) και αφορούν καθημερινές καταγραφές μέσης, μέγιστης και ελάχιστης θερμοκρασίας καθώς και της βροχόπτωσης. Από αυτά τα δεδομένα και με βάση τις κατευθυντήριες οδηγίες του WMO για την κλιματική αλλαγή (“Guidelines on Analysis of extremes in a changing climate in support of informed decisions for adaptation”), προέκυψαν οι κλιματικοί δείκτες που μελετώνται. Η αξιολόγηση των αποτελεσμάτων βασίστηκε στις ποσοστιαίες μεταβολές των τιμών των παραμέτρων από το 1970 έως το 2018 καθώς και στις τιμές της τυπικής απόκλισης, της διαμέσου και της μέσης τιμής τους. Βασίστηκε επίσης και στο σχολιασμό των διαγραμμάτων με τη βοήθεια της γραμμής τάσης και των σημείων καμπής. Η γενική εικόνα που προκύπτει από τη μελέτη των παραπάνω δεικτών είναι συνοπτικά μία αύξηση της μέσης, μέγιστης και ελάχιστης θερμοκρασίας, σημαντική αύξηση της συχνότητας εμφάνισης των τροπικών νυχτών καθώς και των θερμών και θερινών ημερών. Αντίθετα, οι βροχοπτώσεις σημειώνουν αξιόλογη μείωση, ενώ εντείνονται ακραία φαινόμενα όπως οι σφοδρές καταιγίδες και οι παρατεταμένες περίοδοι ξηρασίας
description: The aim of this study is the observation of any significant changes in temperature and precipitation for the period of 1970 – 2018 in Thessaloniki. These changes are observed and evaluated with the utilization of climate indices. The climate indices are calculated parameters, useful for the description of the mean climate state and its variations. In this study 18 out of the 27 indices proposed by WMO (World Meteorological Organization) are examined, eight for the temperature and ten for the precipitation. The selection was based on climatic and vulnerability criteria (increased temperature, droughts) related to the area of study. The timeseries were obtained from the international meteorological data base center GLOBALSOD (Global Surface Summary of Day), and they are daily observations of average, maximum, minimum temperature and precipitation. The calculation of the climate indices was based on the application of the “Guidelines on Analysis of extremes in a changing climate in support of informed decisions for adaptation” of WMO, on the data. The assessment of the results was based on the percentage change, the standard deviation, the average and mean value of the parameters during the period of 1970 – 2018, as well as the examination of the trendline and the turning points of their diagrams. A concise summary of the results is a general increase of the average, minimum and maximum temperature, a significant increase in the frequency of the appearance of tropical nights, summer and warm days. On the other hand, precipitation has seriously decreased and extreme phenomena such as heavy rain and long – term droughts occur